Thessalia (Thessaliotis) — Pharsalos: Alogopati — 4th c. BC — SEG 1.248
Region: Central Greece (IG VII-IX) — Thessaly (IG IX,2) 

θεος. χαιρετε τοι πα[ριοντες απ]α[ς] θηλυς τε και αρσην ανδρες τε ηδε γυναικες ομως παιδες τε κοραι τε χωρον δ εις ιερον νυμφαις και πανι και ερμηι απολλονι ανακτι ηρακλει και εταιραις χιρωνος τ αντρον και ασκλαπιου ηδ υγιειας τουτων εστι τ[α]δ ωνα παν ιαρωτατ εν αυτωι εμφυτα και πινακες και αγαλματα δωρα τε πολλ[α] ανδρα δ εποιησαντ αγαθον πανταλκεα νυμφαι τωνδ επιβαινεμεναι χωρων και επισσκοπον ειναι οσπερ ταυτ εφυτευσε και [ε]ξεπονησατο χερσσιν αντιδοσαν δ αυτωι βιον αφθονον ηματα παντα ηρακλεης μεν εδοκ ισχυν αρετην τε κρατος τε ωιπερ τουσδε λιθους τυπτων εποης αναβαινε[ιν] απολλων δε διδωσι και υιος του[δ]ε και ερμης αιων εις τον απαντα υγιειαν και βιον εσθλον παν δε γελωτα και ευφροσυνην υβριν τε δικαιαν χιρων δ αυτωι δωκε σοφον τ εμεν[αι] και αοιδον. αλλα τυχαις αγαθαις αναβαινετ[ε] θυετε πανι ευχεσθε ευφραινεσθε κακων δ----σις απαν[των] ενθαδ ενεστ αγαθων δε [λαχος] πολεμοιο [τε ληξις].